CELEX: 32010R0336
Language: hr
Date: 2010-04-21
Title: Uredba Komisije (EU) br. 336/2010 od 21. travnja 2010. o razvrstavanju određene robe u kombiniranu nomenklaturu

02/Sv. 016
            
            
               HR
            
            
               Službeni list Europske unije
            
            
               177
            
         32010R0336
   
               L 102/25
            
            
               SLUŽBENI LIST EUROPSKE UNIJE
            
            
               21.04.2010.
            
         
      UREDBA KOMISIJE (EU) br. 336/2010
   od 21. travnja 2010.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta pravila se također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, s ciljem primjene tarifa ili drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3 te tablice.
            
         
               (4)
            
            
               Primjereno je da, u skladu s člankom 12. stavkom 6. Uredbe Vijeća (EEZ)br. 2913/92 od 12. listopada 1992. o Carinskom zakoniku Zajednice (2), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi u skladu s člankom 12. stavkom 6. Uredbe (EEZ) br. 2913/92, tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. travnja 2010.
      
         
            Za Komisiju,
         
            U ime Predsjednika,
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Disk promjera oko 580 mm i debljine oko 3 mm, koji se sastoji od 2 poliuretanska sloja, od kojih jedan ima strojno urezane zareze, a drugi ljepljivi premaz zaštićen odvojivom plastičnom presvlakom (tzv. „polimerični premaz”).
                           Proizvod se koristi sa strojevima za proizvodnju silikonskih i poluvodičkih pločica. Postavlja se na nosivu glavu izmjenjivih alata takvih strojeva te se koristi za ravnanje i poliranje pločica.
                        
                     
            
               3919 90 00
            
            
               Razvrstavanje se utvrđuje u skladu s Općim pravilima 1. i 6. o tumačenju kombinirane nomenklature i tekstom oznaka KN 3919 i 3919 90 00.
               Proizvod se ne može razvrstati u tarifni broj 8486 kao dio ili dodatak stroju koji se koristi isključivo ili uglavnom za proizvodnju poluvodičkih pločica, budući da nema osobine dijela ili dodatka takvome stroju.
               Kako je proizvod potrošna roba, razvrstava se u skladu sa svojim sastavnim materijalom i to u oznaku KN 3919 90 00 kao samoljepljiva plastična ploča ili list.
            
         
               
                           2.
                        
                        
                           Disk promjera oko 580 mm i debljine oko 3 mm, koji se sastoji od 2 sloja sintetičkog filca, od kojih je jedan impregniran polimernim vezivnim sredstvom (tzv. „poromerični premaz”). Drugi ima ljepljivi premaz zaštićen odvojivom plastičnom presvlakom (tzv. „polimerični premaz”).
                           Proizvod se koristi sa strojevima za proizvodnju silikonskih i poluvodičkih pločica. Postavlja se na nosivu glavu izmjenjivih alata takvih strojeva te se koristi za ravnanje i poliranje pločica.
                        
                     
            
               5911 90 90
            
            
               Razvrstavanje se utvrđuje u skladu s Općim pravilima 1. i 6. o tumačenju kombinirane nomenklature, napomenom 7.(a) uz odjeljak XI., napomenom 1.(e) uz odjeljak XVI., napomenom 7.(b) uz poglavlje 59. i tekstom oznaka KN 5911, 5911 90 i 5911 90 90.
               Proizvod se ne može razvrstati u tarifni broj 8486 kao dio ili dodatak stroju koji se koristi isključivo ili uglavnom za proizvodnju poluvodičkih pločica, budući da osobine dijela ili dodatka takvome stroju.
               Proizvod je namijenjen tehničkoj uporabi u okviru značenja napomene 1. (e) uz odjeljak XVI., jer se koristi sa strojevima za proizvodnju silikonskih ili poluvodičkih pločica za ravnanje i poliranje pločica.
               Stoga se razvrstava u oznaku KN 5911 90 90 kao tekstilni proizvod (sastavni materijal) koji se koristi u tehničke svrhe (vidjeti napomenu 7.(b) uz poglavlje 59.).